open-index/open-wikipedia-markdown huggingface dataset:
ליאון רקנאטי (הסב)

**ליאון יהודה רקנאטי** (ביוונית: **Λεόν Ρεκανάτι**;  18 בדצמבר 1890 – 14 באוקטובר 1945) היה בנקאי, מייסד בנק דיסקונט, ומנהלו הראשון, מייסדה של משפחת רקנאטי.

## קורות חיים
נולד בסלוניקי שביוון, לשמואל, סוחר. למד בבית ספר למסחר, השתלב בעסקי המשפחה וניהל בית חרושת לטבק. בסלוניקי היה נשיא הקהילה היהודית, ציר מטעמה בסוכנות היהודית וחבר הקונגרס הציוני העולמי, וכן נשיא לשכת בני ברית.

ב-1934 עלה לארץ ישראל יחד עם אשתו מטילדה וילדיו, ועם אחיו אברהם שמואל רקנאטי, שהיה אז סגן ראש עיריית סלוניקי, ולימים חבר הכנסת מטעם חרות.

בניו הארי, דניאל, רפאל ויעקב ניהלו את הבנק אחרי פטירתו.

### פעילות עסקית
ב-1935 ייסד עם שותפיו משה קרסו, אברהם חסידוף ויוסף אלבו, את בנק דיסקונט, שעסק בעיקר בהלוואות ליוצאי קהילת סלוניקי בארץ. מהשותפות המקורית בבנק נותרו רק משפחות רקנאטי וקרסו אשר באו ביניהם בקשרי חיתון. משפחת רקנאטי בראשות ליאון עסקה בניהול השוטף ומשפחת קרסו נותרה כבעלת מניות. הבנק הקטן התרחב במהירות בניהולו של רקנאטי השותף הבכיר, ותוך שנים אחדות היה לאחד הבנקים הגדולים של ארץ ישראל ב-שנות ה-40.

### פעילות ציבורית
בנוסף לפעילותו העסקית היה פעיל במערכת ענפה של פעילות ציבורית ולאומית כחבר ההנהלה של קרן היסוד, חבר הנהלת אגודת שוחרי האוניברסיטה העברית בירושלים, יו"ר מועצת העדה הספרדית בתל אביב, מייסד ויו"ר החברה בנים לגבולם שפעלה למען התיישבות יהודים ספרדים על הקרקע, חבר פעיל במסדר "בני ברית", יו"ר הנהלת הקרן למתלמדים שיסד לשם תמיכה בתלמידים כישרוניים מחוסרי אמצעים.

## הנצחה
על שמו נקראים:

* בית הספר לניהול באוניברסיטת תל אביב
* המכון ללימודי ים ע"ש ליאון רקנאטי באוניברסיטת חיפה
* בית אבות ודיור מוגן, ליאון רקנאטי, בקריית מטלון
* בית הכנסת היכל יהודה בצפון תל אביב
* מוזאון תל אביב לאמנות, אודיטוריום - אולם רקנאטי, ומבואה.

ב-5 בנובמבר 1985, הנפיק דאר ישראל בול דאר להנצחת זכרו של הבנקאי רקנאטי שעליו מופיע דיוקנו . האמן אליעזר ויסהוף עיצב את הבול. דאר ישראל מכר 1,411,000 מהבול הזה במשך כשנה אחת עד להפסקת המכירה.

## קישורים חיצוניים
* על הקמת בנק דיסקונט – באתר הקטר.
* שלומית לן, השושלות - דנקנר ורקנאטי, גלובס, 2 באוקטובר 2005.
* הפקולטה לניהול - בית הספר למוסמכים במנהל עסקים ע"ש ליאון רקנאטי

## הערות שוליים

קטגוריה:מנהלי בנק דיסקונט לישראל
קטגוריה:בנקאים ביישוב
קטגוריה:אנשי עסקים יהודים יוונים
קטגוריה:פעילים ציונים ביוון
קטגוריה:אנשי העלייה החמישית מסלוניקי
קטגוריה:נדבנים יהודים יוונים
קטגוריה:נדבנים ביישוב
קטגוריה:פוליטיקאים ביישוב
ליאון (הסב)
קטגוריה:חברי בני ברית ישראל
קטגוריה:אישים שהונצחו על בולי ישראל
קטגוריה:אישים הקבורים בבית הקברות טרומפלדור
קטגוריה:ציונים ילידי המאה ה-19: אנשי היישוב
קטגוריה:ארץ-ישראלים שנולדו ב-1890
קטגוריה:ארץ-ישראלים שנפטרו ב-1945
שיירת עטרות

**שיירת עטרות** הייתה שיירה צבאית של שני משוריינים שיצאו מירושלים לעטרות בתענית אסתר ערב פורים, 24 במרץ 1948. השיירה הותקפה על ידי ערבים ו-14 מלוחמיה נהרגו.

## השיירה
ב-24 במרץ 1948 הורה דוד שאלתיאל, מפקד מחוז ירושלים, לשלוח חומרי ביצור לנווה יעקב ולעטרות בשיירה שכללה משאית משוריינת ומשוריין אבטחה, שהיו שני המשוריינים האחרונים במחוז ירושלים. הוא הטיל משימה זו לראשונה על מפקד גדוד "מכמש" של חטיבת עציוני אבל זה סירב בטענה שמשוריין אחד ללא כוחות נוספים לא יוכל לעמוד בהתקפה. שאלתיאל הטיל את המשימה על גדוד "מוריה". במשוריין ובמשאית היו 25 לוחמים. לא תוכנן כוח חילוץ לסייע לשיירה אם תותקף, והשיירה לא צוידה במכשירי קשר.

תושבים רבים בני המקום ביקשו להצטרף לשיירה ולחזור לביתם בחג, למרות התקפה על המשוריין של היישוב ביום הקודם. השיירה יצאה לדרכה בשעה 12:00 מהדסה הר הצופים בהר הצופים. בכניסה לשועפאט, בקילומטר החמישי מצפון לירושלים, סמוך למקום בו נמצא כיום המחלף למעלה אדומים, פרץ המשוריין מחסום, עלה מיד על מוקש ותיבת ההילוכים שלו נפגעה. המשוריין נעצר ואש תופת נפתחה עליו. מפקד המשוריין, , נהרג ושאר הלוחמים השיבו באש חסכנית מאשנביו.

המשאית המשוריינת פרצה קדימה. הערבים ירו עליה וזרקו רימוני יד ובקבוקי תבערה, שהציתו את מעטה הברזנט. אנשי המשוריין ראו איך נפתחות דלתות הרכב הבוער ומתוכו קופצים הלוחמים כדי להימלט מהאש. הם נקטלו עד האחרון שבהם. את גופתו של אחד מהם, , נהג אוטובוס מעטרות, שהיה מוכר לערבים כלוחם עוד ממאורעות תרפ"ט ומאורעות תרצ"ו-תרצ"ט, הוציאו הערבים מהמשאית, ביתרו אותה בסכינים, שפכו עליה בנזין ושרפו אותה.

מצב הנצורים במשוריין הלך ורע. מאות ערבים סגרו עליהם והטילו רימוני יד. רימון אחד חדר למשוריין והתפוצץ בידו של לוחם שניסה להשליכו חזרה. ידו נקטעה והוא נפצע קשה. לוחם ערבי זחל תחת המשוריין עם מטען נפץ, אך הועף משם בגלל רימון שזרקו הלוחמים במשוריין.

בשעה 12:45 נודע לשאלתיאל ממודיעים ערבים שהשיירה הותקפה. מהר הצופים ירו על שועפאט במרגמות 3 אינץ' ובמכונת ירייה אש לא יעילה. תגבורה שאורגנה במהירות נאלצה לחזור בגלל נקר בצמיג.

ברגע הקריטי נקלעה למקום שיירה צבאית בריטית ובתוכה מפקד הצבא הבריטי בארץ ישראל הגנרל מקמילן ומפקד הלגיון הערבי, גלאב פחה. גלאב, לאחר מאמצים, שכנע את השיירה לעצור ושכנע את הערבים להסכים להפסקת אש. הוסכם על פינוי היהודים הנצורים בתנאי שנשקם והמשוריין יימסר לערבים. הבריטים פינו לירושלים 14 הרוגים ו-11 פצועים.

לאחר המארב לשיירת עטרות, מטה מחוז ירושלים הפסיק לשלוח שיירות קטנות לשטח שבשליטת האויב. התחבורה לעטרות ולנווה יעקב התנהלה מאז בחסות הצבא הבריטי עד יום פינוי הבריטים את ארץ ישראל, פחות מחודשיים לאחר מכן. שדה התעופה עטרות היה חשוב לבריטים לצורך הפינוי (העיר יפו פונתה למחרת), ולכן היה חשוב להם למנוע קרבות בין ערבים ליהודים לאורך הדרך בין ירושלים לעטרות.

## לקריאה נוספת
*אורי מילשטיין, **[[תולדות מלחמת העצמאות (ספר)|תולדות מלחמת העצמאות]]**, כרך רביעי, 1999.
*מאיר אביזוהר, **מוריה בירושלים בתש"ח**, הוצאת זמורה ביתן, 2002.

## הערות שוליים

קטגוריה:התקפות של ערביי ארץ ישראל במלחמת העצמאות
עטרות
עטרות
קטגוריה:מלחמת העצמאות בירושלים: קרבות ומבצעים
קטגוריה:חטיבת עציוני: קרבות ומבצעים
קטגוריה:שועפאט
מצר סיציליה

**מצר סיציליה** (איטלקית: **Canale di Sicilia**; סיציליאנית: **Canali di Sicilia**, ערבית: **مضيق صقلية**) הוא מצר ים ברוחב של כ-160 ק"מ בין חופי סיציליה מצפון-מזרח לחופי תוניסיה מדרום-מערב.

מצר סיציליה מחבר את אגנו המזרחי של הים התיכון עם אגנו המערבי, ובמרכזו שוכן האי האיטלקי פנטלריה. בדומה למצר גיברלטר, גם במצר סיציליה זורמים זרמי הים העמוקים ממזרח למערב, בעוד שקרוב לפני המים כיוונם הפוך, היינו, ממערב למזרח.

חלקו המזרחי של מצר סיציליה, בין סיציליה המצויה מצפונו לאיי מלטה המצויים מדרומו, נקרא תעלת מלטה (וכן "תעלת סיציליה-מלטה" ו"תעלת מלטה-סיציליה").

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:קצרמר גאוגרפיה של איטליה
קטגוריה:קצרמר גאוגרפיה של תוניסיה
קטגוריה:הים התיכון
סיציליה
סיציליה
סיציליה
קטגוריה:פיניקים: מושבות
אל תעש עצמך כעורכי הדיינים

**אל תעש עצמך כעורכי הדיינין** הוא משפט הדרכה של התנא רבי יהודה בן טבאי, ב. הפסקה המלאה שם היא "אל תעש עצמך כעורכי הדינים, וכשיהיו בעלי דינים עומדים לפניך יהיו בעיניך כרשעים, וכשנפטרים מלפניך יהיו בעיניך כזכאין, כשקיבלו עליהם את הדין". 

רוב הפרשנים המסורתיים מזהים כי כוונת המשנה לתת יחס שלילי כלפי מקצוע עריכת הדין.

## משמעות האימרה

פרשני המשנה המסורתיים כתבו להסביר את המושג 'עורכי הדיינים' באופנים שונים:

* הרמב"ם בפירוש המשניות הסביר כי הכוונה היא לבני אדם שאינם דיינים, המלמדים את העדים להתמודד עם החקירה הצפויה להם מאת הדיינים. פירוש דומה מופיע בפירוש המיוחס לרש"י למשנה. 

* רבי עובדיה מברטנורא הסביר, בין יתר האפשרויות, כי כוונת המשנה היא לדיינים מהשורה, שלא יחשיבו את עצמם כחשובים שבדיינים וימהרו לפסוק דין, אלא יכירו את מקומם וישקלו היטב את דבריהם. 

* רבינו יונה סבר גם הוא כי המשנה מכוונת אל הדיינים עצמם ולא אל הציבור. לדבריו, כוונת המשנה היא שלא ילך אדם לדיין יקבל ממנו חוות דעת מסוימת, וכשייפסק הדין נגדו ישלוף את חוות הדעת של ראש הדיינים שקיבל קודם לכן ויטען כנגד פסק הדין שקיבל כעת. באופן דומה התלמוד הירושלמי מסביר כי האיסור הוא לגלות לאדם העומד בפני דיון בבית דין את פסק הדין הצפוי לו.

לעומתם פרופ' יחזקאל קוטשר מסביר את המשנה כמכוונת לדיינים עצמם ובמיוחד לבכירים שבהם. קוטשר טען שהאות **ע** החליפה את האות **א**, והמשנה כמכוונת ל**ארכי** (כלומר "ראש", ביוונית) הדיינים. חלק מכתבי היד מסייעים לפירוש זה.

בתלמוד הירושלמי מסופר אודות רבי יוחנן שהסכים לגלות את דינה של אישה מסוימת בדין (עשה עצמו ארכי דיינים לגלות סופו של הדין) כשהיה בטוח שהיא 'כשרה', וככל הנראה הכוונה היא - שידע שהיא דוברת אמת. בתלמוד הבבלי הופגנה גישה השוללת כנגד כל ייעוץ משפטי על ידי תלמידי חכמים ואפילו לקרובי משפחתם (שלא יעשו עצמם כעורכי הדיינים).

## לקריאה נוספת

* פרופ' יחזקאל קוטשר, **מלים ותולדותיהן** (עמ' 89-91) ירושלים, ה'תשל"ד
* ד"ר אביעד הכהן, עו"ד יישמע? על פרקליטים ועורכי דין, אתר "דעת";

## הערות שוליים

קטגוריה:משניות בפרקי אבות
אוסקר חאייס

**אוסקר חַאיֶיס** בגרמנית: **Oscar Chajes**; 14 בדצמבר 1873, ברודי – 28 בפברואר 1928, ניו יורק) היה שחמטאי יהודי-אוסטרי-אמריקאי.

## ביוגרפיה
חאייס היה יהודי שנולד בברודי שבגליציה, האימפריה האוסטרו-הונגרית (כיום אוקראינה). בשנת 1909 הוא זכה באליפות ארצות הברית הפתוחה באקסלסיור. בשנת 1910 הגיע למקום השני בשיקגו. בתחילת 1911 חלק מקום 3–4 בניו יורק ובקיץ אותה שנה חלק מקום 23–26 עם 8.5/25 בתחרות קרלסבד, תחרות בה השתתפו 26 שחקנים והייתה מהחזקות שבתחרויות השחמט אי פעם. 17 מתוך 25 השחמטאים המובילים בעולם נטלו חלק בתחרות זו שאותה ניצח ריצ'רד טייכמן. למרות מיקומו הנמוך זכה בתואר אמן כמו גם בשניים מפרסי היופי שחולקו בתחרות, על ניצחונותיו נגד סבלי גריגורייביץ' טרטקובר

ויוליוס פרליס.

בשנת 1913 חלק מקום 5–6 בתחרות בניו-יורק, מקום 4–5 בתחרות אחרת בניו-יורק ומקום 3 בתחרות נוספת בניו-יורק. כמו כן חלק מקום 4–5 בתחרות שהתקיימה בהוואנה, תחרות בה ניצח פרנק מרשל. בתחרות זו השתתפו שניים מעשרת החזקים בעולם, וחמישה מתוך 48 המובילים בעולם.

במהלך מלחמת העולם הראשונה, בשנת 1914, חלק חאייס מקום 2–3 בתחרות ניו-יורק (ניצח: אדוארד לסקר). בשנת 1915 חלק חאייס מקום 3–4 בתחרות ניו-יורק. בתחרות לזכרו של רייס, שהתקיימה בניו-יורק בחודשים ינואר-פברואר 1916 הגיע חאייס למקום השלישי (חוסה ראול קפבלנקה ניצח). בשנת 1917 ניצח חאייס בתחרות רוצ'סטר (אליפות ניו-יורק). ביולי 1918 הגיע שני אחרי אברהם קופצ'יק בתחרות ריי-ביץ'.
בחודשים אוקטובר-נובמבר 1918 הגיע למקום הרביעי בתחרות ניו-יורק (מועדון השחמט במנהטן).

לאחר המלחמה, באוגוסט 1919 הגיע חאייס למקום השלישי בתחרות טרוי. בשנת 1920 ניצח בתחרות ניו-יורק. בשנת 1923 חלק מקום 17–18 בתחרות קרלובי וארי ומקום 7–8 בתחרות הקונגרס האמריקני התשיעי שהתקיימה בניו ג'רזי. בשנת 1924 ניצח בתחרות ניו-יורק ובשנת 1926 הגיע למקום ה-11 בתחרות שיקגו, תחרות בה ניצח מרשל.

חאייס קיים שני דו-קרבות מול דוד ינובסקי: בשנת 1913 בהוואנה שם הפסיד +0 -2 =1 ובשנת 1918 בניו-יורק שם ניצח +7 -5 =10 (שבעה ניצחונות, חמישה הפסדים ועשר תוצאות תיקו). להלן אחד המשחקים:

חאייס היה האדם האחרון שניצח את קפבלנקה, בתחרות ניו-יורק בשנת 1916, לפני פרק הזמן של שמונה שנים בו איש לא הצליח לנצח את קפבלנקה במשחק תחרותי. 

ניצחון של חאייס מול אהרון נימצוביץ':
https://web.archive.org/web/20070310161853/http://www.chesslive.de/scripts/server.dll?setplayer%3Fwhite&Chajes%2COscar

חאייס מת בניו-יורק בשנת 1928.

## קישורים חיצוניים

## משחקים מוסברים (באנגלית)
### 1916
* אוסקר חאייס מול  חוסה ראול קפבלנקה, 7.2.1916, Legendary Streak Begins! Chajes vs Capablanca Rice Memorial (1916)

### 1918
* חוסה ראול קפבלנקה מול אוסקר חאייס, 26.10.1918, Not Today! Capablanca vs Chajes New York (1918)
* אוסקר חאייס מול חוסה ראול קפבלנקה, 5.11.1918, Now My Grind Begins Chajes vs Capablanca New York (1918)

## הערות שוליים

קטגוריה:ברודי: אישים
קטגוריה:שחמטאים יהודים אוקראינים
קטגוריה:שחמטאים יהודים אמריקאים
קטגוריה:יהודים גליציאנים
קטגוריה:יהודים אוסטרו-הונגרים
קטגוריה:אלופי ארצות הברית הפתוחה בשחמט
קטגוריה:מהגרים מאוקראינה לארצות הברית
קטגוריה:אמריקאים שנולדו ב-1873
קטגוריה:אמריקאים שנפטרו ב-1928
קפיטול וירג'יניה (ויליאמסבורג)

250px|שמאל|ממוזער|מבנה הקפיטול המשוחזר 1941
בניין ה**קפיטול** בויליאמסבורג שבמדינת וירג'יניה הוא מבנה הקפיטול (מבנה הממשל הנבחר) הראשון שנבנה באמריקה. בניית המבנה הושלמה ב-1705 והוא נמצא בלב אתר השחזור של ויליאמסבורג הקולוניאלית.

## היסטוריה
המבנה הושלם בשנת 1705 והחל לפעול כמשכנו של בית שועי וירג'יניה. המבנה ניזוק בשריפה בשנת 1747 אולם שוקם. מבנה הקפיטול, ומבנה בית המושל היוו המרכז הפוליטי והחברתי של וירג'יניה במשך מרבית המאה ה-18, ועד מעבר הבירה לריצ'מונד. במהלך המהפכה האמריקנית נכבשה העיר על ידי הכוחות הבריטים, אשר מיקמו במבנה את מפקדתם. לאחר כניעתו של לורד קורנווליס ונסיגת הבריטיים נותר המבנה ריק, ומצבו הידרדר.

## שחזור המבנה
250px|שמאל|ממוזער|מבנה הקפיטול
בראשית המאה ה-20 החל פרויקט שיקום ויליאמסבורג ביוזמתו של הכומר ד"ר גודווין, ובמימון ג'ון ד. רוקפלר. במסגרת פרויקט זה שוקם המבנה, וכן בית המושל הסמוך ומבנים נוספים, והפך להיות מרכז אתר השחזור של ויליאמסבורג הקולוניאלית.

## ראו גם
*קפיטול מדינת וירג'יניה

## קישורים חיצוניים

* אתר המבנה באתר ויליאמסבורג הקולוניאלית

קטגוריה:ויליאמסבורג (וירג'יניה)
קטגוריה:וירג'יניה: מבנים
וירג'יניה
קטגוריה:ארצות הברית: אתרים היסטוריים לאומיים
אתר קישור

בביוכימיה, **אתר קשירה**, או, **אתר קישור** (Binding site), הוא אזור בחלבון, RNA, או DNA שאליו נקשרים יונים או מולקולות ספציפיים אשר מכונים ליגנד. הליגנדים נקשרים לרוב בקישור לא קוולנטי, קישור חלש יחסית, אשר מאפשר להם היקשרות ושחרור (דיסוציאציה).

מספר מודלים הוצעו לקישור בין אנזים וליגנד:
* מודל התאמה מושרית: לפי מודל זה, לאחר הקישור בין הסובסטרט לאנזים מתרחש שינוי קונפורמציה מקומי באתר הקישור באנזים אשר גורם להתאמה מבנית בין אתר הקישור לסובסטרט.
* מודל מנעול מפתח, אשר טוען כי האתר הקושר והסובסטרט התאימו אחד לשני עוד לפני התחברות הסובסטרט.

מודל ההתאמה המושרית הוא המודל המקובל היום.

מספר האתרים הקשורים מתוך סך האתרים בזמן נתון נקראים רוויה או סטורציה.

כאשר לאתר קישור ישנה זיקה ליותר מליגנד אחד (כמו במקרה של נוירוטרנסמיטר ואגוניסט שלו) עשויה להתרחש תחרות על מקום באתר הקשירה, יש ספציפיות כימית לליגנדים אשר יקשרו באתר הקשירה וישנה זיקה לכל ליגנד שמבטאת את החוזק של הקישור. 

קיים מצב של שיווי משקל בין מספר האתרים הקשורים והלא קשורים לליגנד.

סוג נוסף של אתר קשירה ספציפי הוא גורם שעתוק שנמצא ב-DNA. גורם שעתוק הוא חלבון הנקשר לרצף DNA ספציפי, הנמצא לפני החלק המקודד של הגן, ובכך משפיע על שעתוק הגן ל-mRNA. ביחד עם פרומוטורים להליקאז, גורמי שעתוק הם הבסיס לרשת הוויסות והבקרה הגנטית.
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ביוכימיה
הקהילה המסורתית הקריות

**הקהילה המסורתית הקריות** היא קהילה דתית- קונסרבטיבית וחברתית שבסיסה הוא בית כנסת בקריית ביאליק. הקהילה שייכת לתנועה המסורתית ומאוגדת כמלכ"ר. 
שמאל|ממוזער|250px|חברי הקהילה בפעילות התשליך בים
שמאל|ממוזער|250px|רב הקהילה במחסן הציוד והבגדים לנזקקים
שמאל|ממוזער|250px|שיעור עם הרב לילדי בי"ס יסודי

## היסטוריה
הקהילה המסורתית בקריות נוסדה בשנות ה-70 של המאה ה-20 על ידי גרעין של תושבי האזור יוצאי ארצות אנגלו- סקסיות, והתפתחה לקהילה משמעותית. הקהילה, שמרכזה בקריית ביאליק מונה חברים יוצאי 29 ארצות, וכוללת כ-250 משפחות, בהנהגת הרב מאוריסיו בלטר, אשר עמד בראשה מ-1995 עד 2010. 

הקהילה עורכת תפילות פתוחות לציבור בכל שבת וחג, בערבית ושחרית וכן בכל ראש חודש. מעמד התפילה, כפי שמקובל בקהילות המסורתיות הוא שוויוני בין שני המינים. 

בית הכנסת של הקהילה נמצא בבניין הקונסרבטוריון בקריית ביאליק. במהלך יום הכיפורים מתקיימות התפילות במבנה ציבורי סמוך בשל גודלו של בית הכנסת, שאינו יכול להכיל את כמות המתפללים הגדולה.

### פעילות חברתית-חינוכית
ליבה של הקהילה המסורתית הקריות הוא פעילותה החברתית-חינוכית ברוח של "תיקון עולם" לרווחת חבריה ולמען תושבי הקריות בכלל: החל מסיוע למשפחות חד הוריות, וכלה באולפנים ללימוד השפה העברית, ליווי חיילים במהלך שירותם הצבאי ואימוץ כפר הילדים והנוער "אהבה". דיאלוג בין-דתי של נשות הקהילה עם נשים ערביות מוסלמיות ונוצריות, חוגים וקורסים קבועים לילדים ולמבוגרים – המשלבים יצירה ולימוד מהמקורות בעברית, ספרדית וברוסית, פעילות לנוער של נוע"ם, סיוע בהיערכות למשפחות לפני פתיחת שנת הלימודים, פעילות אקולוגית עם בתי ספר תל"י ועוד. הקהילה מפעילה מחסן בגדים וציוד יד שנייה למען תושבים נזקקים בתשלום סמלי.

### פרויקט העלייה
אחת מגולות הכותרת בעשייתה הציונית של הקהילה, היא פרויקט העלייה והקליטה, בראשות הרב מאוריסיו בלטר ובשיתוף עם הסוכנות היהודית ומשרד הקליטה. במסגרתו עלו ארצה ממדינות אמריקה הלטינית למעלה מ-1,500 יהודים. מרביתם נקלטו ונותרו עד היום תושבי קריית ביאליק והאזור.
הקהילה פועלת בשיתוף פעולה הדוק עם הרשויות המקומיות באזור וראשי הערים של קריית מוצקין, קריית ים וקריית ביאליק. כמו כן, לקהילה קשרים ענפים בחו"ל והיא קהילה תאומה של קהילות קונסרבטיביות רבות בצפון אמריקה ובדרומה. קשריה ופעילותה המיוחדת, הפכו אותה לאתר ביקור למשלחות מחוץ לארץ.

## קישורים חיצוניים
* התנועה המסורתית בישראל
* הקהילה המסורתית הקריות
* תנועת הנוער נוע"ם (נוער מסורתי)

קטגוריה:קריית ביאליק: חינוך
קטגוריה:יהדות קונסרבטיבית בישראל: מוסדות
קטגוריה:קהילות יהודיות בישראל
קטגוריה:יצירות שנות ה-1970
רוסינים

**רוסינים** (ברוסינית: **Русины**; נקראים גם **קרפטו-רותנים**) הם קבוצה אתנית סלאבית מזרחית שתחום מוצאה ברותניה הקרפטית, חבל החופף למחוזות זקרפטיה באוקראינה, פרשוב בסלובקיה, למקובשצ'ינה בפולין ומרמורש בטרנסילבניה שברומניה. הרוסינים הם באופן כללי נוצרים מזרחיים הדוברים רוסינית, המסווגת לחלופין כקבוצת תת-ניבים של אוקראינית או שפה עצמאית. ארגונים רוסיניים טוענים שכיום חיים בעולם כשני מיליון, אך רק כמה רבבות מזהים עצמם כמשתייכים ללאום הרוסיני. 

הכינוי רותנים (או רוסינים בשפות הסלאביות) התייחס בימי הביניים לכלל העמים הסלאביים במזרח וכלל את הרוסים, האוקראינים והבלארוסים. עם התפתחות הזהות הנפרדת של הרוסים, האוקראינים והביילורוסים, נותר הכינוי "רותנים" לציין רק את הסלאבים המזרחיים באימפריה האוסטרו-הונגרית. במהלך המאה ה-19 התחרו מספר תנועות לאומיות על הזדהותם של הרותנים באימפריה האוסטרו-הונגרית, כולל הפולנים, הרוסים והאוקראינים. קבוצה של אינטלקטואלים רותנים אף טענה לזהות אתנית נפרדת. עד שנת 1860 התבררה האופציה הפולנית כלא-ריאלית. לקראת סוף המאה ה-19 ותחילת המאה ה-20 ניכר בבירור ניצחון של האוקראינים באזור רותניה הקרפטית, ורוב המקומיים הזדהו כאוקראינים. אולם חלק, במיוחד אלו שיהגרו לארצות מערביות דוגמת ארצות הברית וקנדה, דבקו בזהות רוסינית נפרדת. לאחר מלחמת העולם השנייה, ראו ממשלות ברית המועצות, צ'כוסלובקיה ופולין הקומוניסטיות איום בתודעה רוסינית נפרדת ודיכאו גילויי לאומיות כאלו בטענה שהם תת-קבוצה אוקראינית. חלק מהחוקרים במערב הסכימו עם טענתם שאכן אין הבדל מהותי בין האוקראינים לרוסינים המצדיק הכרה. עם קריסת המשטרים הקומוניסטיים במזרח אירופה הייתה התעוררות מסוימת בלאומיות הרוסינית. 

מחוץ לרוס הקרפטית מתגוררים רוסינים בהונגריה, בסרביה, בקרואטיה ובבוסניה והרצגובינה. ישנה קהילה רותנית גדולה בארצות הברית (כ-600,000 איש בשנת 1980) וקהילה בקנדה. בסקרים שנעשו באוקראינה נמצא שפחות מ-10% מהתושבים בחבלי רוס הקרפטית מזדהים כרוסינים, והשאר מזדהים כאוקראינים. בסלובקיה, לעומת זאת, במפקד אוכלוסין בשנת 2001 הזדהו 24,000 כרוסינים ורק 11,000 כאוקראינים.

דתם היא קתולית-יוונית או נצרות-אורתודוקסית-מזרחית.

## קישורים חיצוניים

*Paul Robert Magocsi, Ivan Pop, '''Encyclopedia of Rusyn History and Culture''', University of Toronto Press, 2002, page vii
*Stephan Thernstrom, '''Harvard Encyclopedia of American Ethnic Groups''', Harvard University Press, 1980, pages 200-203
* דו-שבועון של רוסינים בסלובקיה (רותנית וסלובקית).
* 

## הערות שוליים

קטגוריה:אוקראינים
קטגוריה:קרואטיה: קבוצות אתניות
קטגוריה:בוסניה והרצגובינה: קבוצות אתניות
קטגוריה:פולין: קבוצות אתניות
קטגוריה:רוסיה: קבוצות אתניות
קטגוריה:סלובקיה: קבוצות אתניות
קטגוריה:אוקראינה: קבוצות אתניות
Salting out

**Salting out** היא שיטה להפרדת חלבונים המבוססת על עקרון שחלבונים פחות מסיסים בריכוזים גבוהים של מלחים. ריכוזי המלח הדרושים על מנת להפריד חלבונים מן התמיסה תלויים בסוג החלבון. התהליך משמש גם לרכז תמיסות המכילות ריכוזים נמוכים של חלבונים. במידת הצורך נעשה שימוש בדיאליזה על מנת להוציא את המלח מן התמיסה.
                                                                                                                
## עקרונות
במולקולת החלבון ישנן חומצות אמינו הידרופוביות והידרופיליות. לאחר קיפול החלבון בתמיסה המימית, חומצות אמינו הידרופוביות יוצרות אזורים הידרופוביים פנימיים נטולי מים ואילו חומצות אמינו הידרופיליות עשויות ליצור אינטראקציות של קשרי מימן עם מולקולות המים, בדרך-כלל במעטפת החלבון.

כאשר ריכוזי המלח גדולים, אחדות ממולקולות המים נמשכות על ידי יוני המלח אשר מפחיתות את מספרן של מולקולות המים הזמינות לאינטראקציות עם החלק הטעון של החלבון. כתוצאה מהביקוש הגדול למולקולות המסיסות, האינטראקציות בין חלבונים חזקות יותר מאשר אינטראקציות בין ממס למומס. מולקולות החלבון מתגבשות על ידי יצירת אינטראקציות הידרופוביות אחת עם השנייה, תהליך זה נקרא salting out.

## יישומים
לחלבונים שונים יש הרכבים שונים של חומצות אמינו. מולקולות חלבונים שונות מסיסות בריכוזים שונים של תמיסת מלח.
ניתן להסיר חלבונים לא רצויים מתערובת חלבונים על ידי שיטת salting out כל עוד המסיסות של החלבון בריכוזים שונים של מלח מסוים ידועה.
לאחר הסרת המשקע על ידי פילטרציה או באמצעות צנטריפוגה, ניתן להשקיע את החלבון הרצוי על ידי שינוי ריכוז תמיסת המלח עד לרמה שבה החלבון הרצוי נהיה לא מסיס.

יונים מסוימים יכולים להגדיל את המסיסות של חלבונים במקום להקטין אותה, כמו כן, יונים עלולים לגרום לדנטורציה של החלבון לכן אם נדרשת קביעה מדויקת של כמות החלבונים בתמיסה אז ניתן להשתמש בשיטות אחרות כגון: יונים אחרים או תהליך ניקוי אלטרנטיבי.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ביוכימיה
קטגוריה:תהליכי הפרדה
סרחיו רומרו

**סרחיו חרמן רומרו** (בספרדית: **Sergio Germán Romero**; נולד ב-22 בפברואר 1987 בעיר ברנרדו דה איריגוז'ן, ארגנטינה) הוא כדורגלן ארגנטינאי המשחק בעמדת השוער בקבוצת ארחנטינוס ג'וניורס.

## ביוגרפיה
רומרו החל את הקריירה בקבוצת ראסינג קלוב. אף על פי שנחשב לאחד השוערים הצעירים המבטיחים ביותר בארגנטינה, שימש רומרו בעיקר כשוער מחליף וזאת בשל גילו הצעיר.

רומרו היה מהשחקנים המצטיינים של נבחרת ארגנטינה הצעירה שזכתה בגביע העולם לנוער בשנת 2007. יכולתו הביאה את א.ז. אלקמאר לרכוש אותו תמורת 2 מיליון אירו. בעונת 2008/2009 זכה עם הקבוצה באליפות הליגה ההולנדית. רומרו הופיע עם הנבחרת האולימפית במשחקים האולימפיים בשנת 2008. רומרו ערך את הופעת הבכורה שלו בנבחרת הבוגרת ב-9 בספטמבר 2009 במשחק מול פרגוואי במסגרת מוקדמות מונדיאל 2010.

בשנת 2011 עבר רומרו לקבוצת סמפדוריה האיטלקית. בתקופת פציעתו הוא הולחף על ידי אנג'לו דה קוסטה, אך לאחר חזרה לכשירות הצליח לחזור להרכב הפותח.

ב-17 באוגוסט 2013 הושאל רומרו לשנה למונקו הצרפתית.

ב-27 ביולי 2015 חתם רומרו ל-3 שנים במנצ'סטר יונייטד. על אף שבמרבית תקופתו בקבוצה שימש כמחליף לדויד דה חאה, היה רומרו מעורב מאוד בעונת 2016/2017 בליגה האירופית. רומרו שימש כשוער הבכיר של הקבוצה במפעל, וזכה לדקות משחק רבות במהלך הטורניר. הוא אף פתח בשערה של הקבוצה למשחק הגמר מול אייאקס, בו שמר על שער נקי בניצחון קבוצתו 0–2.

בתום עונת 20/21, עם סיום חוזהו במנצ’סטר יונייטד, עבר רומרו לקבוצה האיטלקית ונציה.

ב-27 במרץ 2018 נפצע רומרו בברך בתבוסה 1–6 לספרד ובעקבות כך לא נכלל בסגל של ארגנטינה למונדיאל 2018.

## תארים
;א.ז. אלקמאר
* ליגת העל ההולנדית: 2008/2009
;מנצ'סטר יונייטד
* הליגה האירופית: 2016/2017
* הגביע האנגלי: 2015/2016
* גביע הליגה: 2016/2017
* מגן הקהילה: 2016
;בוקה ג'וניורס
* הסופר קאפ הארגנטינאי: 2022

;נבחרת ארגנטינה עד גיל 20
* מונדיאל הנוער: (2007)
* מדליית זהב אולימפית: בייג'ינג 2008

## קישורים חיצוניים

* 

קטגוריה:כדורגלנים ארגנטינאים
קטגוריה:שוערי כדורגל ארגנטינאים
קטגוריה:כדורגלני ראסינג קלוב
קטגוריה:כדורגלני א.ז. אלקמאר
קטגוריה:כדורגלני סמפדוריה
קטגוריה:כדורגלני מונקו
קטגוריה:כדורגלני מנצ'סטר יונייטד
קטגוריה:כדורגלני ארחנטינוס ג'וניורס
קטגוריה:כדורגלני נבחרת ארגנטינה
קטגוריה:כדורגלנים באולימפיאדת בייג'ינג (2008)
קטגוריה:כדורגלני מונדיאל 2010
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:אלופים אולימפיים ארגנטינאים: כדורגל
קטגוריה:כדורגלני בוקה ג'וניורס
קטגוריה:ארגנטינאים שנולדו ב-1987
האשים ת'אצ'י

**האשים ת'אצ'י** (באלבנית: **Hashim Thaçi**; נולד ב-24 באפריל 1968) היה נשיא קוסובו משנת 2016 עד 2020. בעבר כיהן כראש הממשלה הראשון של רפובליקת קוסובו, ראש המפלגה הדמוקרטית של קוסובו, וכן מנהיגו לשעבר של צבא שחרור קוסובו.

על פי דו"ח של מועצת אירופה משנת 2010 עמד טאצ'י בראש ארגון מאפיה בסוף שנות ה-90 של המאה ה-20. לפי הדו"ח, הארגון היה מעורב בהתנקשויות, הכאות, סחר באיברים ופשעים נוספים.

ב-5 בנובמבר 2020 התפטר טאצ'י מתפקידו כנשיא קוסובו. יושבת ראש הפרלמנט של קוסובו ויוסה עוסמני מילאה את מקומו.

## קישורים חיצוניים

* 

## הערות שוליים

קטגוריה:בוגרי אוניברסיטת ציריך
קטגוריה:פוליטיקאים קוסוברים
קטגוריה:ראשי ממשלות
קטגוריה:נשיאי קוסובו
קטגוריה:ראשי ממשלת קוסובו
קטגוריה:ילידי 1968
לה רוש-סור-יון

**לה רוש-סור-יון** (בצרפתית: **La Roche-sur-Yon**) היא עיר בצרפת, בירת מחוז ואנדה. ממוקמת כ-60 ק"מ דרום מערבית לנאנט, באמצע הדרך בין הים לפוי דו פו. העיר מונה כ-54,000 תושבים (ינואר 2017).

בימי הביניים, לה רוש-סור-יון הייתה בירת נסיכות. העיירה גדלה סביב הטירה ורובע וייל הורלוג (השעון הישן). בית הרנסאנס, משנת 1566, היה עד לשינויים בעיירה בשנים הראשונות. תחילה נקראה העיר נפוליאון-או-יון, על שם נפוליאון בונפרטה שייסד אותה ובחר בה כבירת מחוז ונדה, ב-1804. בתקופת הרסטורציה הצרפתית נקראה בשם בורבון-ואנדה, ובתקופת הרפובליקה הצרפתית השנייה נקראה נפוליאון-ואנדה.

**לה רוש-סור-יון** היא גם במה לאומית, עם תיאטרון Grand'R, וסצנת מוזיקה מודרנית עם Fuzz'Yon. במגרש הספורט מארחת לה רוש-סור-יון מפגש אתלטיקה בינלאומי וחוגגת אירועי ספורט חשובים אחרים.

## קישורים חיצוניים

* 

* 

## הערות שוליים

קטגוריה:פיי דה לה לואר: ערים
מוטרוטציה

**מוטרוטציה** (אנגלית: Mutarotation) הוא שינוי בסיבוב ספציפי במישור המקוטב של האור, כאשר הוא מועבר דרך אלדוהקסוזה, מונוסכריד בעל 6 אטומי פחמן וקבוצה אלדהידית H-C=O)).שמאל|ממוזער|250px|מוטרוטציה בין אנומרים אלפא וביתא
מוטרוטציה מתייחסת להמרה של אנומר טהור של המיאצטל בתערובת של שני האנומרים הנמצאים בשיווי משקל. כפי שהשם מציע זהו שינוי ברוטציה (מוטה - שינוי, רוטציה - סיבוב). האור המקוטב מושג על ידי העברת אור רגיל דרך מנסרת ניקול.
בזמן המוטרוטציה צורות אנומרים אלפא או ביתא משתנות למבנה שרשרת הלוך וחזור. מוטרוטציה מתייחסת להמרה פנימית בין אנומרים אלפא וביתא. אף על פי כן, זה צריך להיות מומר לשרשרת פתוחה לפי שינוי קונפורמציה למבנה אלפא או ביתא.

לדוגמה, בגלוקוז פחמן מס' 1, פחמן אלדהידי, הוא פחמן אנומרי. בפרוקטוז פחמן מס' 2, פחמן קטוני הוא אנומרי. אנומרים משתנים בצורה ספונטנית שלא כמו אפימרים אשר יציבים תחת תנאים סטנדרטיים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:כימיה אורגנית
ולקולינץ

**ולקולינץ** (סלובקית **Vlkolínec**) הוא חלק מהעיר רוז'ומברוק (Ružomberok) במחוז ז'ילינה (Žilinský kraj) בצפון סלובקיה, ובעברו היה כפר נפרד. בשנת 2005 התגוררו במקום 35 איש בלבד, חלקם הגדול קשישים.

## היסטוריה
ככל הנראה בא שמו של הכפר מהמילה הסלובקית ל"זאב" (vlk). יישוב סלאבי מוקדם ומוקף חומה ניצב במקום בין המאה ה-10 למאה ה-12. האזכור הראשון של האתר בכתובים הוא במסמך משנת 1376, ומסמך נוסף מ-1469 מזכיר את שמותיהם של חמישה רחובות. ב-1675 שכנו בכפר ארבע חוות וחמישה בתי מגורים של משרתים אשר שירתו באחוזת ליקאווה (Likava) הסמוכה. ב-1882 היה הכפר לחלק מהעיר הסמוכה רוז'ומברוק. מספר בתים בחלקו הצפוני של הכפר עלו באש במלחמת העולם השנייה ב-1944 אך שוחזרו. ב-1977 הוכרז ולקולינץ כאתר היסטורי, וב-1993 זכה למעמד של אתר מורשת עולמית.

## תיאור המקום
ימין|ממוזער|175x175px|בית אופייני בכפר
האתר שוכן בגובה של 718 מטר ומשתרע על שטח של כקילומטר רבוע. הכפר מצטיין בבתים ייחודיים הבנויים בסגנון מסורתי שמאחוריהם ניצבות אורוות, אסמים ומבני שירות נוספים, והוא מחולק לחלקות ארוכות וצרות כפי שהיה נהוג באירופה בתקופה הפאודלית. הרחוב הראשי נמתח לאורך מורד תלול ומחולק במרכזו לגינות מוארכות. במרכזו של הכפר מתפצל הרחוב המרכזי לשני רחובות - האחד מוביל דרומה, והאחר מוליך מזרחה אל הכנסייה ואל מרכז העיר רוז'ומברוק.

הבתים בנויים בסגנון המסורתי של מרכז סלובקיה (בגרמנית Blockbau), ועשויים מקירות עץ מצופים בחרסית הניצבים על בסיסי אבן. הגגות משופעים ועשויים מרעפי עץ. הגישה לבתים היא מחצרות מוארכות המשותפות למספר מבנים. בכפר 47 בתי חווה מסורתיים, חנות ובית ספר מסוף המאה ה-19, לתיירים ניתנת האפשרות לבקר בשניים מהבתים. בכפר ממוקמים גלריית אמנות קטנה, בית קברות וכנסיית "מריה המבורכת". הכנסייה נבנתה ב-1875 אך מגדל הפעמונים הצמוד לה מוקדם יותר ומתוארך ל-1770.

מחוץ לכפר שוכנות הקרקעות המשותפות וחורשות.

## קישורים חיצוניים

* האתר הרשמי (סלובקית)

## הערות שוליים

קטגוריה:סלובקיה: אתרי מורשת עולמית
קטגוריה:סלובקיה: יישובים
הליגה הגרמנית בכדוריד

**הליגה הגרמנית הראשונה בכדוריד** (בגרמנית: **Handball-Bundesliga**) הוקמה ב-1966. בשנת 1991 התווספו אליה קבוצות מגרמניה המזרחית לאחר איחוד גרמניה. הליגה כוללת את 18 הקבוצות הטובות בגרמניה ובכל עונה שלוש קבוצות שסיימו במקומות האחרונים יורדות והקבוצות שסיימו בשלושת המקומות הראשונים בליגה השנייה עולות. האלופה ושתי הקבוצות שמסיימות את הליגה במקומות 2 ו-3 משחקות בליגת האלופות (שמקבילה לליגת האלופות בכדורגל וליורוליג בכדורסל) וכן זוכת הגביע ומקומות 4 ו-5 משחקות בגביע האיגוד האירופאי (שמקביל לליגה האירופית בכדורגל וליורוקאפ בכדורסל).

קיל היא הקבוצה שזכתה במספר האליפויות הרב ביותר, עם 23 זכיות.

## קבוצות הליגה
18 הקבוצות שמשחקות כיום בליגה, עונת 2018/19:

## ישראלים בליגה
בליגה הראשונה בגרמניה שיחקו בסך הכול שלושה ישראלים:
* אבישי סמולר - שיחק כחמש שנים בבונדסליגה בקבוצות מרכז הטבלה למגו ווצלאר, שם היה שחקן מפתח בעמדת הקיצוני הימני עד שחזר לישראל בשנת 2012, לקבוצת נעוריו הפועל ראשון לציון, בה הוא משמש כיום כקפטן הקבוצה.
* חן פומרנץ - מקשר שמאלי שהחל את דרכו בשווייץ, משם עבר לבונדסליגה ושיחק בקבוצות האם, ווצלאר וגרוסוולשטאט, בהן היה אחד השחקנים הבולטים. בעונת 2013/2014 הצטרף אליו אחיו גיל, ויחד שיחקו בבונדסליגה השנייה בגרווסוולשטאט.
* יהב שמיר - השוער הישראלי הראשון שמשחק בליגה זו, החל משנת 2022 בקבוצת מינדן לאחר שנתיים בקבוצת וינטרטור בשווייץ.

## קישורים חיצוניים

* 

קטגוריה:תחרויות ספורט בגרמניה
קטגוריה:ליגות כדוריד
קפיטול מדינת יוטה

ממוזער
**קפיטול מדינת יוטה** (באנגלית: **Utah State Capitol**) הוא מבנה השלטון (הקפיטול) של מדינת יוטה שבארצות הברית. המבנה ממוקם בגבעת הקפיטול שבמרכז סולט לייק סיטי. במבנה ממוקם בית המחוקקים של מדינת יוטה, משרד מושל המדינה, משרד סגן המושל, משרד התובע הכללי של יוטה, משרד גזבר המדינה, ומשרד מבקר המדינה.

## הקמת המבנה ותיאור המבנה
הקמת בניין הקפיטול החלה ב-26 בדצמבר 1912, והושלמה בחנוכת המבנה ב-9 באוקטובר 1916. אורכו של המבנה 123 מטרים, רוחבו 73 מטרים, ובראשו כיפה שגובהה 87 מטרים.

המבנה בנוי מאבני גרניט שנכרו בקניון קוטונווד הקטן, והכיפה מצופה בנחושת שנכרתה במדינה.

עלות בניית המבנה הסתכמה ב-2,739,538 דולרים.
ממוזער
בשנת 2004 שופץ המבנה ומוגן בפני רעידות אדמה. עבודות השיפוץ הסתיימו ב-4 בינואר 2008. במסגרת עבודות השיפוץ, שעלותן הסתכמה ב-200 מיליון דולרים, הוקמו שני מבני משרדים נוספים, בריכת השתקפות ומגרש חנייה תת-קרקעי.

בסמוך למבנה נמצאת האנדרטה המדינתית ללוחמי מלחמת וייטנאם ובייחוד ללוחמים בגדוד המורמוני.

במבנה שלוש קומות (וכן קומת מרתף המכילה כיום אמצעי ייצוב המבנה מפני רעידת אדמה). 

המבנה מעוטר בפסלים רבים, בהם פסלי בריגהם יאנג, המושל הראשון של טריטוריית יוטה ופילו טיילור פארנסוורת', ממציא הטלוויזיה יליד יוטה. 

קומות המבנה מעוטרות בשיש מג'ורג'יה, והאולם המרכזי מעוטר ב-24 עמודי שיש יוניים שמעליו מתנשאת הכיפה.

מבנה זה הוא המבנה השלישי המשמשת את בית המחוקקים. בית המחוקקים הטריטוריאלי של יוטה הוקם בפילמור. במבנה זה נעשה שימוש שנה אחת בלבד והחל משנת 1866 עברה מועצת הטריטוריה לאולם מועצת סולט לייק סיטי. 

במבנה צולם הסרט "Legally Blonde 2: Red, White and Blonde" בשל דמיונו לקפיטול ארצות הברית.


InsideUtahCapitol1.jpeg|האולם המרכזי במבנה 2002
Utah State Capitol at night.jpg|המבנה בלילה.
Utah_State_Capitol_rotunda_dome_interior.jpg|פנים כיפת המבנה.
Central rotunda.jpg|הרוטונדה - מבט מלמטה על הכיפה והנברשת המרכזית.
Gold Room.jpg|חדר הזהב הוא חדר האירוח הרשמי של המושל.
House chamber.jpg|אולם הבית התחתון של יוטה.
Senate chamber1.jpg|אולם הסנאט של יוטה. 
View from Utah Capitol.ogv|פנורמה של המבנה.
Utah State Capitol seen from State Street.jpg|בניין הקפיטול, מבט מדרום.


## קישורים חיצוניים

* 
* היסטוריה של המבנה

## הערות שוליים

קטגוריה:יוטה: מבנים
יוטה
קטגוריה:ארצות הברית: אתרים היסטוריים לאומיים
קטגוריה:סולט לייק סיטי
קוז'יקוד

**קוז'יקוד** (במלאיאלאם: ; לשעבר **קליקוט**) היא עיר במדינת קרלה שבדרום-מערב הודו.

## היסטוריה
העיר שימשה בעבר כבירתה של ממלכת ה העצמאית ושל מחוז מלבר. בעבר שימשה העיר כמרכז מסחר, ויש מקורות כבר מן המאה ה-14 המתארים את המסחר שהתקיים בעיר.

ב-20 במאי 1498 עגן מגלה הארצות ואסקו דה גאמה מול חופי העיר ובכך גילה את הנתיב הימי להודו. לאורך המאה ה-18 התקיימו מספר מלחמות על השליטה באזור בין הפורטוגלים למקומיים.

החל משנת 1947 שייך האזור להודו.

על פי מפקד האוכלוסין של שנת 2001 מתגוררים בעיר 436,527 תושבים וסך הכל קרוב למיליון במטרופולין שמסביבה.

שמה הקודם של העיר, קליקוט, בא ממלאית, ומשמעותו היא "ארמון מבוצר". בהולנדית ובשפות הסקנדינביות נקרא תרנגול הודו בשיבושים שונים של שמה של קליקוט, הנמצאת בהודו.

## קישורים חיצוניים

* 
* 

## הערות שוליים

קטגוריה:הודו: ערים
קטגוריה:הודו: ערי חוף
קטגוריה:קרלה: יישובים
קטגוריה:הים הערבי: ערי נמל
אגוסטין אוריון

**אגוסטין איגנסיו אוריון** (בספרדית: **Agustín Ignacio Orión**; נולד ב-26 ביוני 1981 בראמוס מחייה שבפרובינציית בואנוס איירס) הוא כדורגלן עבר ארגנטינאי ששיחק בעמדת השוער.

## קריירה
אוריון גדל במחלקת הנוער של סן לורנסו ומשתייך לסגל הקבוצה הבוגרת משנת 2002. הוא ערך את הופעת הבכורה במדי הקבוצה בשנת 2003 במשחק במסגרות הגביעים היבשתיים אך את הבכורה בליגה ערך רק ב-27 בפברואר 2005 במקומו של סבסטיאן סאחה שעזב לגרמיו הברזילאית.
אוריון היה משחקניה הבולטים של סן לורנסו בזכייתה באליפות הקלאוסורה לשנת 2007. בקיץ 2007 ניסתה ראסינג סנטאנדר לרכוש אותו אך אוריון נעתר לבקשת מאמנו רמון דיאס להישאר בקבוצה במהלך אפרטורה 2007. בינואר 2008 ניסתה נאפולי לרכוש אותו תמורת 4 מיליון אירו אך המועדון סירב ולבסוף רכשה נאפולי את ניקולאס נבארו מארחנטינוס ג'וניורס.

ביולי 2011 חתם אוריון בבוקה ג'וניורס.

### נבחרת ארגנטינה
אוריון נכלל בסגל ארגנטינה לקופה אמריקה שנערכה בוונצואלה במהלך קיץ 2007. אוריון ערך את הופעת הבכורה שלו במדי הנבחרת בספטמבר 2011. נכלל בסגל מונדיאל 2014.

## תארים
;סן לורנסו
* קופה סוד אמריקנה (1): 2002
* אליפות ארגנטינה (1): קלאוסורה 2007

;בוקה ג'וניורס
* אליפות ארגנטינה (2): אפוארטה 2011, 2015
* הגביע הארגנטינאי (1): 2011/2012

## קישורים חיצוניים

קטגוריה:כדורגלנים ארגנטינאים
קטגוריה:שוערי כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני סן לורנסו
קטגוריה:כדורגלני אסטודיאנטס לה פלאטה
קטגוריה:כדורגלני בוקה ג'וניורס
קטגוריה:כדורגלני ראסינג קלוב
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2007
קטגוריה:כדורגלני מונדיאל 2014
קטגוריה:ארגנטינאים ממוצא ספרדי
קטגוריה:ארגנטינאים שנולדו ב-1981
קפיטול מדינת טקסס

**קפיטול מדינת טקסס** (באנגלית: **Texas State Capitol**) הוא מבנה המשמש כמושב בית המחוקקים של מדינת טקסס ומשרדי מושל המדינה. המבנה ממוקם בעיר אוסטין בירת המדינה.

## היסטוריה
המבנה תוכנן על ידי האדריכל אלייג'ה אי. מיירז והוקם בין השנים 1882–1888 בפיקוח המהנדס רובן לינדסי ווקר. המבנה הוקם בעקבות שינוי בחוקת המדינה מה-15 בפברואר 1876 שהתיר מכירת אדמות מדינה לצורך מימון הקמת המבנה. אדמות בשטח של 12,000 קמ"ר ובשווי של 3.7 מיליון דולרים ניתנו לבוני המבנה בתמורה לעבודתם.

אבן הפינה של המבנה הונחה ב-2 במרץ 1885, והמבנה הושלם ב-21 באפריל 1888.

על פי התוכניות המקוריות אמור היה המבנה להיבנות מאבן גיר אולם היה חשש שאיכות אבן הגיר במדינה הייתה נמוכה, ולכן נבנה המבנה מגרניט שנתרמה על ידי תושבי המדינה.

המבנה שופץ מספר פעמים. בשנת 1955 הותקנה במבנה מערכת מיזוג אוויר;
בשנת 1993 הורחב המבנה בעלות של כ-75 מיליון דולרים; ובשנת 1997 שופץ המבנה פעם נוספת.

בשנת 1970 נרשם המבנה במרשם הלאומי של מקומות היסטוריים (NRHP), ובשנת 1986 הוכרז כאתר היסטורי לאומי של ארצות הברית (NHS).

## תיאור המבנה
מבנה הקפיטול של מדינת טקסס הוא הגדול ביותר בין מבני הקפיטולים של מדינות ארצות הברית, אולם הוא קטן מבניין קפיטול ארצות הברית בוושינגטון הבירה.
המבנה נבנה בסגנון נאו-רנסאנס. במרכז המבנה אכסדרת עמודים מעגלית (רוטונדה) בה תלויים דיוקנאות מושלי המדינה. במבואת המבנה (הלובי) פסליהם של סם יוסטון וסטיבן פ. אוסטין מעשה ידי הפסלת אליסאבט ניי.

## מחלוקת לוחות הברית
אנדרטת גרניט בדמות עשרת הדיברות שהוצבה בגן בניין הקפיטול הייתה במרכזה של תביעה שהוגשה לבית המשפט העליון של ארצות הברית. במקרה ואן אורדן נגד פרי נטען שהצגת עשרת הדיברות במבנה ציבורי היא בניגוד לכלל הפרדת הדת מהמדינה שנקבע בחוקת ארצות הברית. בית המשפט קבע ביוני 2005 כי הצגת עשרת הדיברות אינה סותרת את החוקה.

Capitol in Austin Texas at Night.jpg|מבט על הקפיטול בלילה
TexasHouseofRepresentativesChamber.jpg|אולם בית הנבחרים (הבית התחתון)
TexasSenateChamberinAustin.jpg|אולם הסנאט
TenCommandmentsAustinStateCapitol.jpg|פסל עשרת הדיברות נשוא המחלוקת
TexasCapitol-Lady.jpg|פסל אלת החירות בראש המבנה
Capitoldome.jpg|כיפת המבנה
Texas Capitol night.jpg|מבט על מבנה הקפיטול בלילה


## קישורים חיצוניים
* 

* רשות השימור של טקסס - האחראית על שימור ותחזוקת המבנה
* תצלומי המבנה באתר ספריית הקונגרס
* נאום חנוכת המבנה
* תיאור המבנה באתר Americas's Favorite Architecture
* מרכז המבקרים של קפיטול מדינת טקסס

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסס: מבנים
טקסס
קטגוריה:ארצות הברית: אתרים היסטוריים לאומיים
קטגוריה:אוסטין
קטגוריה:ארצות הברית: אתרים הרשומים במרשם הלאומי של מקומות היסטוריים
ביסטריצה (עיר)

**ביסטריצה** (ברומנית: , בהונגרית: **Beszterce**, בגרמנית: **Bistritz**) היא עיר הבירה של מחוז ביסטריצה-נסאוד, בחבל טרנסילבניה שברומניה.

העיר שוכנת בצפון מזרח הרמה הטרנסילבנית, על גדת הנהר ביסטריצה. בשנת 2002 גרו בה 86,109 תושבים.

## תולדות היישוב
בשנת 1330 נוסדה ביסטריצה כעיר מלוכה, ובשנת 1353 הוענקה לה זכות לקיים ירידים שנתיים. במחצית הראשונה של המאה ה-19 פגעו בעיירה מספר שריפות.

עד שנת 1918 הייתה העיר בשליטת אוסטרו-הונגריה, ובדצמבר אותה השנה סופחה העיר לרומניה. בין השנים 1940 ו-1944 נכללה העיר בשטחי הונגריה.

## יהודי ביסטריצה
יהודים החלו להתיישב בביסטריצה עם ביטול האיסור על ישיבת יהודים במקום בשנת 1848, ובקהילה פעלו חסידויות שונות. ארגון ציוני ראשון הוקם בעיר בשנת 1901 בידי ניסן כהן, ובין מלחמות העולם התגברה בה הפעילות הציונית. כמו כן, פעלו בעיר ישיבה, תלמוד תורה ובית ספר יהודי.

בינואר 1941 נמנו בעיר 2,370 יהודים, כשביעית מאוכלוסייתה. תחת שליטה הונגרית, הוחלו על יהודי העיר חוקי הגזע, ובקיץ 1941 גורשו מהעיר לשטחי אוקראינה כמה משפחות יהודיות ללא אזרחות הונגרית, שם נרצחו.
 
בשנת 1942 נשלחו יהודים מהעיר לעבודות כפייה בחזית האוקראינית, ורבים מהם נספו. עם כיבוש הונגריה בידי הגרמנים במרץ 1944, ערכו בעיר מפקד, וב-3 במאי 1944 הקימו בחווה סמוכה לעיר גטו, אליו הועברו כ-6,000 יהודים מהעיר ומכפרי הסביבה. בגטו סבלו היהודים מצפיפות רבה ומרעב. ב-2 וב-6 ביוני 1944 שולחו יושבי הגטו לאושוויץ.

### רבני העיר
*הרב שלמה זלמן אולמן. נשיא הלשכה האורתודוקסית בזיבנברגן. נפטר בו' באלול, תרצ"א.
*חתנו, הרב מאיר (בן ר' טוביה) שפיץ, מילא את מקום חותנו ברבנות העיר. נרצח בשואה, י"ז בסיוון, תש"ד.
*בנו, הרב משה שפיץ. לאחר המלחמה, שב לביסטריצה, ומילא את מקום אביו ברבנות העיר. לאחר תקופה, היגר לארצות הברית והתיישב בשכונת בורו פארק, בה הקים בית מדרש "אהלי שם ביסטריץ" על שמה של העיר. חתנו הוא האדמו"ר מסאטמר.

## ערים תאומות
* 
* רחובות, ישראל

## לקריאה נוספת
* 

## קישורים חיצוניים

* 
* 
* 
* 
* 

[ימין|ממוזער|250px|אנדרטה לנספים ב[שואה בעיר ביסטריצה ובסביבתה]]

קטגוריה:רומניה: ערים
קטגוריה:שואת יהודי רומניה
קטגוריה:קהילות יהודיות ברומניה
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-13
רשיצה

**רשיצה** (ברומנית: **Reşiţa**, בהונגרית: **Resicabánya**, בגרמנית: **Reschitz**, בסרבית: **Решица** או **Rešica**) היא עיר הבירה של מחוז קאראש סברין בחבל באנאט, במערב רומניה.

העיר היא מרכז של תעשייה כבדה ובשנת 2004 התגוררו בה 83,985 תושבים.

## קישורים חיצוניים

* 
* 
* 

קטגוריה:רומניה: ערים
דרובטה-טורנו סברין

**דרובטה-טורנו סוורין** (ברומנית: **Drobeta-Turnu Severin**) היא עיר נמל על הגדה הצפונית של הדנובה, במחוז מהדינץ ברומניה.

העיר היא היישוב הגדול ביותר במחוז ובירתו. בשנת 2002 היו בעיר 104,557 תושבים.

## לקריאה נוספת
* 

## קישורים חיצוניים

* 
* 
* 

קטגוריה:רומניה: ערי נמל
קטגוריה:ערי נמל על הדנובה
רנה לימה

**רנה מרטין לימה** (בספרדית: **René Martín Lima**; נולד ב-3 בינואר 1985) הוא כדורגלן ארגנטינאי עבר ששיחק בעמדת הקשר האחורי.

## קריירה
לימה, בוגר מחלקת הנוער של קבוצת ריבר פלייט, ערך את הבכורה בקבוצה הבוגרת של ריבר פלייט ב-23 בנובמבר 2003 במשחק הליגה מול צ'קריטה ג'וניורס. הוא שיחק בשורותיה 46 משחקי ליגה והיה שותף לזכייה באליפות הקלאוסורה בשנת 2004. לימה השתייך גם לסגל הנבחרות הצעירות של ארגנטינה אך פציעה שעבר בלמה את התקדמותו.

מינויו של דייגו סימאונה למאמנה של הקבוצה הביא להכללתו ברשימת ההעברות. לימה, שכרטיסו שייך בין היתר לאיש העסקים הישראלי פנחס זהבי, היה מבוקש על ידי מספר קבוצות מהליגה הארגנטינאית ומרחבי דרום אמריקה אך לבסוף בחר להגיע בהשאלה עם תום העונה למכבי חיפה, שקיבלה גם את האפשרות לרכוש את כרטיסו בתום העונה.

ב-4 באפריל 2008, לאחר שסבל מכאבים במשך מספר ימים, נבדק לימה בבית החולים רמב"ם והתגלה כי לקה בסרטן. בעקבות מחלתו עזב לימה את ישראל וחזר לארגנטינה, שם הוסר הגידול מגופו. לאחר שהוסר הגידול ולימה החלים, הוא עבר לשחק בחימנסיה לה פלאטה. לאחר מכן עבר לחימנסיה חוחוי ומשם לארחנטינוס ג'וניורס. לאחר מכן שיחק לימה גם בקבוצת פניקס מאורוגוואי ובקבוצות נוספות בארגנטינה, ובשנת 2012 עבר לשחק בצ'ילה.

## קישורים חיצוניים

קטגוריה:ארגנטינאים שנולדו ב-1985
קטגוריה:קשרי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני ריבר פלייט
קטגוריה:כדורגלני מכבי חיפה
קטגוריה:כדורגלני חימנסיה לה פלאטה
קטגוריה:כדורגלני חימנסיה חוחוי
קטגוריה:כדורגלני ארחנטינוס ג'וניורס
קטגוריה:כדורגלני פניקס
קטגוריה:כדורגלני אינסטיטוטו דה קורדובה
קטגוריה:כדורגלני אוניון אספניולה
קטגוריה:ספורטאים ארגנטינאים בישראל
קטגוריה:ספורטאים זרים באורוגוואי
קטגוריה:ספורטאים ארגנטינאים בצ'ילה
קטגוריה:ספורטאים ארגנטינאים במקסיקו
קטגוריה:כדורגלנים זרים בישראל
טולצ'ה

**טוּלְצָ'ה** (ברומנית: **Tulcea**, בטורקית: **Tulça**, ברוסית: **Тулча**) היא עיר נמל על גדת הדנובה, במחוז טולצ'ה שברומניה.

## היסטוריה
העיר שוכנת על פני שבע גבעות, המכונות "גבעות טולצ'ה". נמצאו סימנים להתיישבות במקום לפני קרוב לחמשת אלפים שנה ולפני יותר מאלפיים ושבע מאות שנה היה במקום יישוב יווני בשם Aegyssus. ב-12 לפנה"ס נכבש המקום על ידי האימפריה הרומית ורומים הרחיבו וביצרו את היישוב, שנודע גם במהלך ימי הביניים בשמו העתיק אאגיסוס. לאחר הפיצול באימפריה עברה העיר לשליטת האימפריה הביזנטית ובמהלך המאה ה-7, תקופת נדידת העמים השנייה נכבשה על ידי שבטים גרמאניים וסלאבים וננטשה. בשלהי המאה ה-7 עברה לשליטת האימפריה הבולגרית הראשונה. לאחר קריסת האימפריה הבולגרית חזר היישוב לידיים ביזנטיות ובמקום הוקמה מצודה. ב-1064 החריבו לוחמים משבטי האוע'וז את המצודה ובסמיכות אליה נותר ישוב קטן. במהלך המאה ה-12 נשלטה העיר על ידי האימפריה הבולגרית השנייה ובשלהי המאה ה-13 עברה לידי דספוטט קארבונה שמרכז שליטתה היה חבל דוברוג'ה. במהלך המאה ה-14 נשלטה העיר על ידי הולאכים.

בראשית המאה ה-15 נכבש המקום על ידי צבא האימפריה העות'מאנית והחל משנת 1506 העיר מתועדת בתעודות עות'מאניות בשמה הטורקי העכשווי טולצ'ה,
העיירה מילאה אותה תקופה תפקיד של מרכז לסחר מעבר.
בסביבות 1848 פעלו בה מספנות קטנות.
ב-1860 זכתה טולצ'ה למעמד של עיר ושל בירת סנג'ק במסגרת הווילאייט סיליסטרה. משנת 1864 סופחה לווילאייט טונה (דנובה).
לאחר המלחמה העות'מאנית-רוסית (1877–1878), מתוקף סיכומי קונגרס ברלין הועברה העיר לחזקת ממלכת רומניה. במהלך מלחמת העולם הראשונה בין 1916 ל-1918 נכבשה טולצ'ה בידי צבא בולגריה. לאחר כניעת הבולגרים, הוחזרה העיר לחזקת רומניה. בשנת 2002 היו בטולצ'ה 91,875 תושבים.

## הקהילה היהודית

בטולצ'ה התקיימה קהילה יהודית שמתועדת בתקופת שליטתם של העות'מאנים על העיר, בעת שהייתה חלק מווילאייט הדנובה של האימפריה העות'מאנית. לפי נתוני הוועדה הרומנית שהוצגו בפני קונגרס ברלין התגוררו בעיר ב-1878 750 יהודים. ב-1882 היו מספר יהודים מבני קהילת טולצ'ה שהיגרו לארץ ישראל ממייסדי וראשוני מתיישבי המושבה זכרון יעקב. ב-1888 נבנה בית הכנסת המרכזי של הקהילה. קהילת טולצ'ה התפללה לפי נוסח אשכנז. בקהילת טולצ'ה נרשמה פעילות ציונית ענפה. לאחר פרוץ מלחמת העולם השנייה הוטל איסור לימודים על בני הקהילה והגברים ובני הנוער נלקחו למחנות לעבודות כפייה. באוגוסט 1944, לאחר כיבוש העיר בידי הצבא האדום חודשה הפעילות הציונית בעיר ובהמשך, החלה עלייה הדרגתית לארץ ישראל חלקה באמצעות ספינות מעפילים.

## ערים תאומות
* .
* .
* .
* .
* .
* .

## קישורים חיצוניים

* 
* 

## הערות שוליים

קטגוריה:רומניה: ערים
קטגוריה:ערי נמל על הדנובה
קטגוריה:רומניה: ערי נמל
טולצ'ה
קטגוריה:דוברוג'ה
פרוקטוז 1,6-ביספוספטאז

[ממוזער|הדמיה ממוחשבת של מבנה האנזים. ניתן לראות בתרשים שהאנזים בנוי מארבע יחידות. כל יחידה מכילה אתר קישור ל-[F26BP, אשר מצויר בתרשים ליד האנזים בארבעה מקומות.|טקסט=]]
**פרוקטוז 1,6 ביספוספוטאז** הוא אנזים בכבד אשר הופך פרוקטוז-1,6-ביספוספט לפרוקטוז 6 פוספט במסלול הגלוקונאוגנזה, תהליך יצור של גלוקוז ממולקולות קטנות לא סוכריות. תפקידו של הפרוקטוז 1,6 ביספוספוטאז הפוך מתפקידו של הפוספופרוקטוקינאז (PFK), אך עם זאת שניהם חד כיווניים, כלומר האנזים אינו יכול לבצע את הפעולה ההפוכה לתפקידו.

קובץ:Beta-D-fructose-1,6-bisphosphate wpmp.png|פרוקטוז 1,6 ביספוספט, המצע של פרוקטוז 1,6-ביספוספטאז.
קובץ:Beta-D-fructose-6-phosphate wpmp.png|פרוקטוז 6 פוספט, תוצר התגובה המזורזת על ידי האנזים


חסר מולד של האנזים היא מחלה הכלולה בקבוצת מחלות אגירת הגליקוגן. חסר זה גורם לכך שבהיעדר אוכל לא תהיה אפשרות לכבד להשלים את הגלוקונאוגנזה ותיווצר רמה נמוכה של סוכר בדם או היפו-גליקמיה. ילדים החולים במחלה זו צריכים לקבל ארוחות פחממתיות קטנות ברווחים קבועים ובמיוחד בלילה. מעבר לכך אסור שתהיה בתזונתם סוכרוז, פרוקטוז וסורביטול. אי שמירה על כך עלולה לגרום להגדלת כבד בשל הצטברות תוצרי הביניים בתוכו.

האנזים מזרז את התגובה:{D-fructose} - {1,6} bisphosphate + H2O  D-fructose -6phosphate + phosphate




## ראו גם
* פרוקטוז-1,6-ביספוספט
* פרוקטוז 2,6-ביספוספט
*גלוקונאוגנזה
* פוספופרוקטוקינאז
* פרוקטוז
* היפוגליקמיה

## קישורים חיצוניים

*  Fructose-1,6-Biphosphatase, National Library of Medicine

קטגוריה:ערכים שבהם תבנית בריטניקה אינה מתאימה
קטגוריה:אנזימים
סנדו דוד

**סַנדוּ דוד** (דוידזון) (14 בדצמבר 1922 – 30 ביוני 2003) היה משורר ומתרגם ישראלי. היה ראש המועצה האזורית הירקון בין השנים 1957–1960.

## קורות חיים
סנדו דוד נולד בשם דודזון בעיר טרגובישטה ברומניה בן לצ'רנה ומנשה דודזון. בתקופת שואת יהודי רומניה הוגלה למחנה ריכוז בטרנסניסטריה (מחנה ואפניארקה, Vapniarka). מואפניארקה הועבר למחנה טריחטי.

בשנת 1944 עלה לארץ ישראל ו מ-1950 היה לחבר במושב עדנים. הוא פעל במסגרת תנועת המושבים ומרכז מפא"י, בתפקיד מנהל המחלקה להתיישבות. בין השנים 1957–1960 ראש המועצה האזורית הירקון.

שימש כיו"ר התאחדות אגודות הסופרים בישראל,
סגן יו"ר אגודת הסופרים העבריים ובוועדת הביקורת של אקו"ם.

משיריו של סנדו דוד (בעברית) הוצאו לאור שבעה ספרים. שיריו תורגמו ל-14 שפות.

נפטר ב-30 ביוני 2003, והובא למנוחות בבית העלמין נווה הדר בהוד השרון.

ארכיונו האישי שמור בארכיון גנזים - אגודת הסופרים.

## מספריו
* 1949 "אור הלילות" - שירים (מרחביה : ספרית פועלים, הוצאת הקיבוץ הארצי השומר הצעיר)
* תשי"ז "בורא התמונות" - שירים (תל אביב - הוצאת יבול)
* תשל"ג "מראות בגילופים" - שירים (תל אביב - הוצאת יבול)
* 1981 "פיוטים קטנים" - (תל אביב - הוצאת יבול)
* 1985 "צבעי הסתיו" (תל אביב - הוצאת יבול)
* 1988, תשמ"ח "יהלום שחור, הלילה" (תל אביב - הוצאת עקד)
* 1997, תשנ"ז "סך הכל, שירים : (1946–1996)" (תל אביב - הוצאת גוונים)
* 2000 "משולשים" (מושב עדנים - הוצאת יבול)

## קישורים חיצוניים

* 
* 
* 

## הערות שוליים

קטגוריה:ראשי המועצה האזורית דרום השרון

קטגוריה:משוררים ישראלים
קטגוריה:ישראלים ילידי רומניה
קטגוריה:יהודים בשואה: רומניה
קטגוריה:עולים במלחמת העולם השנייה
קטגוריה:ראשי רשויות מקומיות מטעם מפא"י
קטגוריה:אגודת הסופרים העברים
קטגוריה:עדנים: אישים
קטגוריה:אישים הקבורים בהוד השרון
קטגוריה:ישראלים שנולדו ב-1922
קטגוריה:ישראלים שנפטרו ב-2003
ג'ורג'ו נפוליטנו

**ג'ורג'ו נפוליטנו** (באיטלקית: **Giorgio Napolitano**; ) היה נשיא איטליה האחד-עשר במספר. כיהן בתפקיד בין התאריכים 15 במאי 2006 – 14 בינואר 2015. הוא הראשון שנבחר לשתי תקופות כהונה.

## ביוגרפיה
נולד בנאפולי ולמד באוניברסיטה המקומית. היה מן המתנגדים לפשיזם, והשתתף בפעילויות אנטי-נאציות במהלך מלחמת העולם השנייה.

לאחר המלחמה, הצטרף למפלגה הקומוניסטית האיטלקית. ב-1953 נבחר מטעמה כחבר בבית התחתון של הפרלמנט האיטלקי. לאחר התפרקותה של המפלגה הקומוניסטית בשנת 1991, הצטרף למפלגה הדמוקרטית השמאלנית של איטליה (Democratici di Sinistra). היה נשיא בית הנבחרים ושר הפנים. בשנת 1999 אף נבחר לציר בפרלמנט האירופי. בשנת 2005 מונה לסנאטור לכל החיים.

בשנת 2006 נבחר בסבב ההצבעה הרביעי להיות נשיא איטליה במקומו של קרלו אזליו צ'אמפי. הוא נבחר לקדנציה של 7 שנים.

בנובמבר 2008 קיבל תואר דוקטור לשם כבוד מהאוניברסיטה העברית בירושלים. במאי 2010 זכה בפרס דן דוד.

עם סיום תקופת כהונתו, באפריל 2013, לאחר שלא הושג רוב לאף אחד מהמועמדים להחליפו, הסכים נפוליטנו להיות מועמד לתקופת כהונה נוספת וזכה בבחירות. בדצמבר 2014 הודיע על כוונתו להתפטר מתפקידו והתפטר ב-14 בינואר 2015.

נפטר ב-22 בספטמבר 2023.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חברי הפרלמנט האירופי מטעם איטליה
קטגוריה:פוליטיקאים איטלקים
קטגוריה:זוכי פרס דן דוד
קטגוריה:נשיאי איטליה
קטגוריה:קומוניסטים איטלקים
קטגוריה:נאפולי: אישים
קטגוריה:מעוטרי עיטור נשיא מדינת ישראל
קטגוריה:אבירי מסדר העיט הלבן
קטגוריה:מעוטרי אות לגיון הכבוד
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:מסדר כוכב רומניה
קטגוריה:חברי בית הנבחרים של איטליה
קטגוריה:שרי הפנים של איטליה
קטגוריה:חברי הסנאט של איטליה
קטגוריה:מעוטרי פרסים ועיטורים של הרשות הפלסטינית
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מעוטרי מסדר ההצטיינות של הרפובליקה של איטליה
קטגוריה:מעוטרי מסדר הוורד הלבן של פינלנד
קטגוריה:איטלקים שנולדו ב-1925
קטגוריה:איטלקים שנפטרו ב-2023
מודל MWC

[ממוזער|מעבר [אלוסטריה|אלוסטרי בין קונפורמציות T  ו-R בפקוח אינהיביטור, סובסטרט או אגוניסט.]] 
**מודל MWC** (ידוע גם בשמות "המודל המתואם" The concerted model ו"מודל שני המצבים" The two-state model) הוא מודל מתמטי להסברת מנגנוני-מבני של תופעת הקואופרטיביות. פותח במקור כדי להסביר את קינטיקת הקישור של חמצן להמוגלובין.

מודל MWC פותח על ידי ז'אק מונו, ג'פרי ווימן וז'אן-פיאר שנז'ו בשנת 1965. בבסיס מודל זה קיימת הנחת היסוד שכל תתי היחידות בחלבון משנות את הקונפורמציה שלהן, ולכן גם את האפיניות, יחדיו. כלומר, שינוי מתואם בכל תתי היחידות. כל תתי היחידות ימצאו במצב T (מתוח, עם האפיניות הנמוכה) או במצב R (רגוע, עם האפיניות הגבוהה). קישור הליגנד לתת יחידה מטה את שיווי המשקל בין המצבים T ל-R, ולכן גורם לשינוי הנצפה בחלבונים קואופרטיביים.

שני מודלים, MWC ו-KNF, הוצעו על מנת לתאר את הקואופרטיביות של חלבון ההמוגלובין. מכיוון שמודל MWC הצריך, לצורך תיאורו, מספר קטן יותר של פרמטרים מאשר מודל KNF, הוא נחשב עדיף יותר על מודל KNF. לעומת זאת, המצדדים במודל KNF ציינו את חסרונו של מודל MWC בתיאור קואופרטיביות שלילית.

## ראו גם
*המוגלובין
*מודל KNF
*קואופרטיביות

קטגוריה:ביוכימיה
אליגיוס הקדוש

**אליגיוס הקדוש** (צרפתית: **Éloi de Noyon**, נולד בין 588 ל-590 – מת ב-1 בדצמבר 659 או 660) הוא קדוש נוצרי. אליגיוס הוא הקדוש המגן של הצורפים ושל עובדים אחרים עם מתכות, כמו גם של REME (כוח מהנדסי החשמל והמכניקה המלכותי של הצבא הבריטי). הוא ידוע גם כפטרונם של הסוסים ושל העובדים עם סוסים. אליגיוס היה היועץ הראשי של דגוברט הראשון, שהיה מלך מרובינגי בפרנקיה. לאחר מותו של המלך, מונה אליגיוס למשרת הבישוף של נואיון (Noyon), אותה מילא בשנים 640–661. בשני העשורים הללו עסק במסע להמרת דתם של תושבי פלנדריה הפגנים.

בנה את המקדש הראשון (לא קיים כיום) בבזיליקת סן-דני. שרידיו קבורים בקתדרלת נואיון. יום חגו הוא ה-1 בדצמבר.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:קדושים נוצרים
קטגוריה:בישופים
קטגוריה:ילידי 588
קטגוריה:נפטרים ב-660